《赠黄长孺奉母还家》
宋代·陈著

潘御迓从灵绪乡，箫吟欢动喜还堂。
诗书余泽心犹古，桃李春风话亦香。
卜筑已投山契合，奉甘先与菜商量。
行边好语须听取，去却来时后会长。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。